.africa

**.africa**.africa դոմենը (TLD) հանդիսանում է Աֆրիկյան և պանաֆրիկյան համայնքների ու օգտատերերի համար պաշտոնապես սահմանված բարձր մակարդակի տիրույթ։ Այն հովանավորվող ընդհանուր բարձր մակարդակի դոմեն է (gTLD), որը գործում է Registry Africa կազմակերպության շնորհիվ։ .africa տիրույթային տարածքը բաց է ամբողջ աշխարհի անհատների, բիզնեսների և կազմակերպությունների համար։ .africa տիրույթները նախատեսված են իրենց ապրանքանիշը և նվիրվածությունը Աֆրիկյան մայրցամաքին ցույց տալու, Աֆրիկային հատուկ ապրանքների և ծառայությունների համար հարթակ ստեղծելու, բրենդի տարածաշրջանային ազդեցությունը ընդլայնելու և առցանց ներկայություն ձեռք բերելու համար։

.africa դոմենը հանրությանը հասանելի է դարձել 2017 թվականի հուլիսի 4-ին։

## Պատմություն
.africa-ն գործարկվել է Աֆրիկյան Միության հանձնաժողովում 2017 թվականին։

.africa դոմենի անվան գրանցումը հանրությանը հասանելի է դարձել 2017 թվականի հուլիսին։ Առաջին խոշոր կորպորացիան, որը ընդունել է .africa դոմենը, Absa-ն էր։

## Տարածաշրջանային աջակցություն
.africa նախաձեռնությունը լիովին հավանության է արժանացել Աֆրիկյան Միության հանձնաժողովից։ Աֆրիկյան երկրների կառավարությունների 78%-ը աջակցել է TLD-ին, հայտնել է Registry Africa-ն։

## Կարգավիճակ
.africa gTLD-ի օպերատորը Registry Africa-ն է հովանավոր կազմակերպությունը ZA Central Registry-ն է, որը գործում է որպես Registry.Africa։

2024 թվականի դեկտեմբերի դրությամբ, ամբողջ աշխարհում 70 հավատարմագրված գրանցողներից գրանցված էր մոտ 52,000 .africa դոմեն։

### Իրավական վեճ
DotConnectAfrica Trust-ի ներկայացված .africa դիմումը ICANN-ի հետ չլուծված անհամաձայնության առարկա է (DCA Trust ընդդեմ ICANN)՝ անկախ վերանայման հանձնաժողովի (IRP) գործընթացից հետո, որը DCA Trust-ը գործարկել է ICANN-ի հաշվետվողականության մեխանիզմի շրջանակներում 2013 թվականի հոկտեմբերին: IRP-ն կառավարվում էր Ամերիկյան արբիտրաժային ասոցիացիայի (AAA) վեճերի լուծման միջազգային կենտրոնից (ICDR) (Նյու Յորք, ԱՄՆ):

#### Վեճի նախապատմություն
DCA Trust կազմակերպությունը հաջողությամբ անցել էր նոր gTLD դիմորդների բոլոր գնահատման չափանիշները, սակայն մինչև նախնական գնահատման (Initial Evaluation, IE) արդյունքների հրապարակումը, 2013 թվականի ապրիլին Պեկինում տրված կառավարական խորհրդատվական կոմիտեի (GAC) առարկության խորհրդատվությունը ընդունվել է ICANN-ի խորհրդը 2013 թվականի հունիսի սկզբին։ Այդ պատճառով ICANN-ի խորհուրդը հանձնարարել է ICANN-ի աշխատակազմին չհաստատել DCA Trust-ի .africa տիրույթի նոր gTLD դիմումը։

Այդ որոշման հետևանքով DCA Trust-ի դիմումի գնահատման գործընթացը դադարեցվել է, ինչի արդյունքում կազմակերպությունը որոշել է վիճարկել ICANN-ի խորհրդի որոշումը մի շարք հաշվետվողականության մեխանիզմների միջոցով։

DCA Trust-ը հաղթանակ է տարել ICANN-ի դեմ անկախ վերանայման գործընթացում (Independent Review Process, IRP), երբ 2015 թվականի հուլիսի 9-ին իրավաբանների խումբը որոշել է, որ ICANN-ը խախտել է իր կանոնադրությունը և հիմնադրույթի փաստաթղթերը։ Ըստ որոշման՝ «ICANN-ի խորհրդի գործողություններն ու անգործությունը DCA Trust-ի  .AFRICA gTLD դիմումի հետ կապված հակասում էին ICANN-ի կանոնադրությանը և հիմնադրույթի դրույթներին»։

IRP-ի հայտարարության արդյունքում ICANN-ի խորհուրդը 2015 թվականի հուլիսի 16-ին որոշել է վերականգնել DCA Trust-ի դիմումը նոր gTLD գործընթացում՝ նախնական գնահատումն ավարտելու համար։ Բացի այդ, IRP-ի որոշմամբ ICANN-ին հանձնարարվել է շարունակել զերծ մնալ .AFRICA տիրույթը ZA Central Registry (ZACR) կազմակերպությանը փոխանցելուց։

2016 թվականի հունվարի 20-ին ICANN-ը ԱՄՆ դատարան է դիմել՝ կապված ICANN-ի IRP-ի մշակման եղանակի հետ, որը 2015 թվականի հուլիսին DCA Trust-ին ճանաչել է որպես հաղթող կողմ: ԱՄՆ Կալիֆոռնիայի կենտրոնական շրջանի շրջանային դատարանը որոշմամբ DCA Trust-ին ժամանակավոր միջոցառում է շնորհել DotConnectAfrica-ի համար և հրամայել է ICANN-ին .AFRICA վերին մակարդակի դոմենի փոխանցումը ZACR-ին պահել: Նույն դատարանը նաև նախնական արգելք է սահմանել DotConnectAfrica-ի համար 2016 թվականի ապրիլի 12-ին:

ICANN-ը և ZACR-ը 2-ն էլ վիճարկել են որոշումը. դատարանը հեռացրել է ZACR-ին գործից, ինչը հանգեցրել է միջանկյալ վերաքննիչ բողոքի ներկայացման: Վեց ամիս անց գործը տեղափոխվել է Կալիֆոռնիայի Գերագույն դատարան՝ իրավասության բացակայության պատճառով: Գերագույն դատարանի դատավոր Հովարդ Հալմը մերժել է Dot Connect Africa-ի միջնորդությունը՝ Ադիս Աբեբայում գտնվող Աֆրիկյան Միության հանձնաժողովում վերին մակարդակի դոմենի գործարկման համար արգելող որոշում ստանալու վերաբերյալ

Վերջնական հաշվով, .AFRICA բարձր մակարդակի տիրույթի կառավարումը փոխանցվել է Registry Africa Ltd կազմակերպությանը, որը ամբողջությամբ պատկանում է ZACR ընկերությանը։

## Ծանոթգարություններ

## Արտաքին հղումներ
* Registry Africa
* Africa in One Space
* DotConnectAfrica
* 
* 
* http://africainonespace.org/news_item.php?id=667&title=Independent%20Review%20Process%20Delays%20dotAfrica%20(.africa)%20Public%20Launch
* http://africainonespace.org/news_item.php?id=617&title=ICANN+AND+ZACR+SIGN+LANDMARK+DOTAFRICA+AGREEMENT
* DCA Vs ICANN IRP

Կատեգորիա:2017 հայտնություններ
Կատեգորիա:Աֆրիկա
Կատեգորիա:Աֆրիկյան Միություն
Կատեգորիա:Լրատվամիջոցներ
Կատեգորիա:Համացանց
Կատեգորիա:Վերին մակարդակի ընդհանուր դոմեններ